Wild Things

Το Wild Things είναι αμερικανικό ερωτικό θρίλερ παραγωγής 1998 σε σκηνοθεσία Τζον ΜακΝότον και πρωταγωνιστούν οι Νιβ Κάμπελ, Ματ Ντίλον, Κέβιν Μπέικον, Ντενίζ Ρίτσαρντς και Μπιλ Μάρεϊ.

 Ο Σαμ Λομπάρντο είναι σύμβουλος καθοδήγησης σε λύκειο στο Μπλου Ρέι της Φλόριντα. Η ζωή του ανατρέπεται όταν η πλούσια και δημοφιλής Κέλι Βαν Ράιαν τον κατηγορεί για βιασμό. Εξαιτίας του κοινωνικού στάτους της οικογένειας Βαν Ράιαν, η καριέρα του Λομπάρντο σχεδόν καταστρέφεται. Τότε προσλαμβάνει έναν ανορθόδοξο δικηγόρο, τον Κένεθ Μπόουντεν. Τα πράγματα χειροτερεύον όταν και δεύτερη μαθήτρια, η Σούζι Τόλερ, τον κατηγορεί ότι τη βίασε. Ο Λομπάρντο δικάζεται και κατά τη διάρκεια της δίκης η Σούζι παραδέχεται ότι μαζί με την Κέλι είπαν ψέματα για να τον εκδικηθούν. Οι Βαν Ράιαν ρεζιλεύονται από το σκάνδαλο και ο Λομπάρντο με το δικηγόρο του διαπραγματεύονται ένα κερδοφόρο διακανονισμό ύψους 8.5 εκατομμυρίων δολαρίων. Ο Σαμ μετά από όλη αυτήν την ιστορία αποφασίζει να φύγει από την πόλη και έρχεται αντιμέτωπος με τις Σούζι και Κέλι στο δωμάτιο του ξενοδοχείου του. Αποκαλύπτεται ότι οι τρεις τους είχαν στήσει όλη αυτήν την απάτη για να πάρουν χρήματα. Όμως, ένας αστυνομικός, ο Ρέι Ντουκέτ, τους υποψιάζεται και αρχίζει να κάνει έρευνα. Η Σούζι αγχώνεται με αυτό το γεγονός και ο Σαμ με την Κέλι φοβούνται ότι θα χαλάσει το σχέδιο. Η Σούζι με την Κέλι αρχίζουν να μαλώνουν στην πισίνα των Βαν Ράιαν, όπου η Κέλι σχεδόν κόντεψε να πνίξει τη Σούζι πριν κάνουν έρωτα. Αργότερα οι Σαμ και Κέλι πηγαίνουν τη Σούζι βόλτα στην παραλία και ο Σαμ φαίνεται να σκοτώνει την Κέλι. Ο Ντουκέτ θα βρει την επόμενη μέρα το αίμα και τα δόντια της και θα συνειδητοποιήσει ότι ο Λομπάρντο σκότωσε τη Σούζι και τρέχει να προστατεύσει την Κέλι. Όταν φτάνει σπίτι της φαίνεται να του επιτίθεται και να τον πυροβολεί στο χέρι αφήνοντας καμία άλλη επιλογή από το να την πυροβολήσει και να τη σκοτώσει. Με την προϋπόθεση της αυτοάμυνας δεν κατηγορείται αλλά τον διώχνουν από το σώμα της αστυνομίας. Αργότερα, ο Λομπάρντο μένει σε ένα τροπικό θέρετρο και βρίσκει τον Ντουκέτ στη ντουζιέρα του. Αποκαλύπτεται ότι οι δύο άντρες συνεργάζονταν όλον αυτόν τον καιρό. Στη συνέχεια για να γιορτάσουν την επιτυχία του σχεδίου τους πηγαίνουν για ψάρεμα. Πάνω στο σκάφος ο Λομπάρντο χτυπάει τον Ντουκέτ και τον ρίχνει μέσα στη θάλασσα. Ο Ντουκέτ γρήγορα σκαρφαλώνει και επιτίθεται στο Σαμ. Τότε, καρφώνεται στο πόδι από ένα δόρυ. Το πρόσωπο που το έριξε είναι η Σούζι, που είναι ακόμα ζωντανή. Όταν ο Ντουκέτ παρακαλάει τον Λομπάρντο να του σώσει τη ζωή, ο Λομπάρντο του απαντά ότι δεν έπρεπε να σκοτώσει την Κέλι. Η Σούζι τότε του ξαναρίχνει και τον σκοτώνει. Στο τέλος η Σούζι δηλητηριάζει τον Λομπάρντο και τον ξεφορτώνεται. Αποκαλύπτεται μέσα από σκηνές σαν φλάσμπακς στους τίτλους τέλους, ότι η Σούζι είχε σκεφτεί το όλο σχέδιο για να πάρει τα χρήματα και όχι να τα μοιραστεί και ότι είναι πάρα πολύ έξυπνη με υψηλό δείκτη νοημοσύνης. Όσον αφορά το θάνατο της Κέλι δεν επιτέθηκε στον Ντουκέτ. Αυτός την πυροβόλησε δύο φορές σκοτώνοντάς της και μετά πυροβόλησε το χέρι του για να το κάνει φανεί σαν αυτοάμυνα. Στην τελευταία σκηνή ο Μπόουντεν συναντά τη Σούζι και της δίνει τα χρήματα. Καθώς η Σούζι φεύγει της λέει να συμπεριφέρεται καλά. Ματ Ντίλον στο ρόλο του Σαμ Λομπάρντο Νιβ Κάμπελ στο ρόλο της Σούζι Τόλερ Κέβιν Μπέικον στο ρόλο του Ρέι Ντουκέτ Ντενίζ Ρίτσαρντς στο ρόλο της Κέλι Βαν Ράιαν Τερέζα Ράσελ στο ρόλο της Σάντρα Βαν Ράιαν Ντάφνι Ρούμπιν-Βέγκα στο ρόλο της Γκλόρια Περέζ Ρόμπερτ Βάγκνερ στο ρόλο του Τομ Μπάξτερ Μπιλ Μάρεϊ στο ρόλο του Κένεθ Μπόουντεν Προϋπολογισμός: 20.000.000 δολάρια Θέση ανοίγματος: 4η Πρεμιέρα (άνοιγμα τριημέρου): 9.600.000 δολάρια Εισπράξεις στην Αμερική: 30.100.000 δολάρια Παγκόσμιες εισπράξεις: 55.500.000 δολάρια Το 2004 ακολούθησε μια συνέχεια με τίτλο Wild Things 2. Η ταινία δεν προβλήθηκε στους κινηματογράφους και κυκλοφόρησε απευθείας σε βίντεο όπως επίσης και η τρίτη ταινία Wild Things: Καυτά Διαμάντια (Wild Things: Diamonds in the Rough, 2005). Οι συνέχειες ήταν στο στυλ της πρώτης ταινίας με διαφορετικούς όμως ηθοποιούς. Το Φεβρουάριο του 2006, κυκλοφόρησε μια φήμη ότι η Νιβ Κάμπελ με τη Ντενίζ Ρίτσαρντς θα έπαιζαν ξανά μαζί στην ταινία "Backstabbers". Παρ' όλο που το φιλμ θα ξαναένωνε μέλη των ηθοποιών και του συνεργείου, δεν θα ήταν συνέχεια της πρώτης ταινίας. Μέχρι σήμερα δεν έχει επιβεβαιωθεί κάτι τέτοιο.Τον Ιούνιο του 2009 η Sony Pictures ανακοίνωσε την παραγωγή της τέταρτης ταινίας της σειράς με τίτλο Wild Things: Foursome. Το φιλμ κυκλοφόρησε απευθείας σε βίντεο τον Ιούνιο του 2010. Λίγο πριν αρχίσουν τα γυρίσματα της σκηνής στο ποτάμι, ένας τεχνικός που έφτιαχνε το φωτισμό παρατήρησε κάτι να επιπλέει στον ποταμό. Ήταν ένα πτώμα. Αμέσως κάλεσαν την αστυνομία. Υπήρχε μια σκηνή όπου οι Ματ Ντίλον και Κέβιν Μπέικον έκαναν ντουζ μαζί. Ο σκηνοθέτης Τζον ΜακΝότον την αφαίρεσε καθώς ήταν αδικαιολόγητα παραπλανητική. Ο ρόλος του Σαμ Λομπάρντο αρχικά δόθηκε στον Ρόμπερτ Ντάουνι Τζούνιορ αλλά αρνήθηκε. Σε συνέντευξή του ο Κέβιν Μπέικον ανέφερε ότι δεν υπήρχε στο συμβόλαιό του όρος να εμφανιστεί γυμνός στην ταινία και καθώς ήταν και παραγωγός θα μπορούσε να κάνει μήνυση στον εαυτό του. Wild Things στο IMDb